
Disgrifiad Swydd: Cynorthwy-ydd Ymchwil

	
	Y Gyfadran Gwyddoniaeth a Pheirianneg

	Adran/Pwnc:
	Yr Adran Ffiseg, Ysgol y Biowyddorau, Daearyddiaeth a Ffiseg

	Cyflog:
	Gradd 8 pwynt 31 ar y golofn gyflog – £39,906 y flwyddyn, ynghyd â buddion pensiwn USS

	Oriau gwaith:
	Amser llawn am flwyddyn NEU ran-amser ar gyfradd o 50% am ddwy flynedd 

	Nifer y swyddi:
	1

	Contract:
	Mae hon yn swydd am gyfnod penodol o flwyddyn, sydd hefyd yn addas i'w gwneud ar sail ran-amser (50%), fel swydd dwy flynedd---Gallai ymestyn i drydedd flwyddyn fod yn bosibl mewn egwyddor, os bydd cyllid ychwanegol ar gael, ac yn amodol ar adolygiad perfformiad.

	Lleoliad:
	Bydd deiliad y swydd hon yn gweithio ar Gampws y Bae



	
Prif Ddyletswyddau 
	
1. Cynnal ymchwil mewn Ffiseg Gronynnau Ddamcaniaethol, a chyfrannu at lefel barhaus o allbynnau gwyddonol, e.e. cyhoeddiadau mewn cyfnodolion, rhyddhau data a meddalwedd, trafodion cynadleddau, neu fathau priodol eraill o allbwn.
2. Cyfrannu'n sylweddol at raglen damcaniaeth maes dellt cydweithrediad TELOS, er enghraifft drwy ddatblygu meddalwedd, cynnal a dadansoddi cyfrifiadau rhifiadol sy'n defnyddio cyfleusterau cyfrifiadura perfformiad uchel, cymryd rhan mewn cyfarfodydd cydweithio rheolaidd, cyfrannu at gysyniadu prosiectau newydd, paratoi datganiadau o feddalwedd a data agored, golygu llawysgrifau i'w cyhoeddi mewn cyfnodolion rhyngwladol, a lledaenu canlyniadau gwyddonol mewn cynadleddau a gweithdai, yn ôl yr angen.
3. Cymryd rhan yng ngweithgareddau ymchwil y Ganolfan ar gyfer Meysydd Cwantwm a Disgyrchiant, e.e. drwy fynychu a threfnu seminarau, clybiau cyfnodolion, a chyfarfodydd.
4. Cynorthwyo gydag addysgu yr Adran Ffiseg os bydd angen, gan ddibynnu ar ganllawiau STFC ar gyfer ymchwilwyr ôl-ddoethurol.
5. Cyd-oruchwylio, ar y cyd ag aelodau o staff academaidd y Gyfadran, agweddau ymchwil ar waith myfyrwyr ymchwil ôl-raddedig mewn Ffiseg, yn unol â'r 'Canllaw i Ymgeisyddiaeth' ym Mhrifysgol Abertawe a chanllawiau'r STFC ar gyfer ymchwilwyr ôl-ddoethurol.

	
	6. Cyfrannu'n rhagweithiol at ymchwil a chynnal ymchwil, gan gynnwys casglu, paratoi a dadansoddi data, meddwl am syniadau newydd a chyflwyno canfyddiadau.
7. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi.  
8. Bod yn hunangymhellol a defnyddio menter bersonol, gan geisio dod o hyd i ffyrdd addas o ymdrin â heriau a gofyn am arweiniad pan fo angen.
9. Rhyngweithio'n gadarnhaol ac yn broffesiynol â chydweithwyr a phartneriaid eraill yn y Gyfadran ac mewn mannau eraill yn y Brifysgol a thu hwnt yn ôl yr angen, megis mewn Sefydliadau Academaidd eraill, cyrff ariannu allanol, a chyfleusterau cyfrifiadura perfformiad uchel allanol.
10. Cyfrannu at faterion trefniadol y Gyfadran i'w helpu i weithredu'n hwylus a helpu i godi ei phroffil ymchwil allanol.
11. Bod yn ymwybodol o ddatblygiadau yn y maes o safbwynt technegol, penodol a chyffredinol, a’u goblygiadau ehangach ar gyfer maes y ddisgyblaeth, cymwysiadau masnachol a'r economi wybodaeth. 
12. Gweithredu fel cynrychiolydd neu aelod o bwyllgorau pan fo angen, gan achub ar y cyfle i ehangu eich profiad proffesiynol.
13. Dangos eich datblygiad proffesiynol eich hun gan ddarparu tystiolaeth, nodi anghenion datblygu, gan gyfeirio at Fframwaith Datblygu Ymchwilwyr Vitae, yn enwedig o ran cyfnod prawf, Adolygiad Datblygiad Proffesiynol a chymryd rhan mewn digwyddiadau hyfforddi. 
14. Cynnal a gwella cysylltiadau â'r sefydliadau proffesiynol a chyrff cysylltiedig eraill.
15. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith.

	
Dyletswyddau Cyffredinol
	16. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 
17. Ymgymryd â'r rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd.
18. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
19. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt.

	Manyleb Person

	Meini Prawf Hanfodol: 
1. Bydd gan yr ymgeisydd delfrydol radd PhD mewn ffiseg neu wyddor gysylltiedig.
2. Tystiolaeth o’r gallu i ysgrifennu a chyhoeddi papurau ymchwil, yn enwedig ar gyfer cyfnodolion a adolygir a chyfrannu at y gwaith hwn. 
3. Tystiolaeth o brofiad ac arweinyddiaeth estynedig ym maes datblygu, profi, meincnodi meddalwedd benodol a ddefnyddir mewn cyfrifiadura perfformiad uchel, yn enwedig damcaniaeth maes dellt.  
4. Gallu amlwg i gynnal ymchwil yn unol ag amcanion y prosiect. 
5. Tystiolaeth o sgiliau cynllunio i gyfrannu at y prosiect ymchwil.
6. Ymrwymiad i nodau ac amcanion ymchwil, gwerthoedd proffesiynol a chôd ymddygiad cydweithrediad TELOS, gan gynnwys ei bolisïau ar fynediad agored, data agored a meddalwedd agored.
7. Ymrwymiad i ddatblygiad proffesiynol parhaus 
Meini Prawf Dymunol
8. Profiad gwaith y gellir ei ddangos ym maes Damcaniaeth Medrydd Dellt, ynghyd â'r dulliau rhifiadol a'r gwaith datblygu meddalwedd sy'n ofynnol.
9. Profiad gwaith y gellir ei ddangos o gymhwyso theori maes mewn modd ffenomenolegol, gan gyfeirio at theori maes effeithiol ac agweddau ar adeiladu modelau mewn ffiseg y tu hwnt i'r Model Safonol.
10. Hanes profedig o gyhoeddi'n fynych, llwyddiant wrth sicrhau grantiau, a statws uchel yn y maes ymchwil perthnasol.


	Lefel Iaith Gymraeg 
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol:
Am ragor o wybodaeth am y swydd hon, e-bostiwch yr Athro Maurizio Piai, m.piai@abertawe.ac.uk,

